Diari Oficial de la Generalitat Valenciana


Sumari del DOGV 4029, del 26-06-2001 (2001/5722)

RESOLUCIÓ de 25 de maig de 2001, del subsecretari de l'Oficina de Ciència i Tecnologia del Govern Valencià, per la qual s'accepta la renúncia a diferents beques per a la formació de personal de suport tècnic a la investigació i s'adjudiquen altres d'idèntiques característiques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4029

Data del DOGV
:   26-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5722


Organisme emissor
:   Presidència de la Generalitat

Tipus de document
:   Resolució

RESOLUCIÓ de 25 de maig de 2001, del subsecretari de l'Oficina de Ciència i Tecnologia del Govern Valencià, per la qual s'accepta la renúncia a diferents beques per a la formació de personal de suport tècnic a la investigació i s'adjudiquen altres d'idèntiques característiques. [2001/5722]
  
La base 10 de l'annex III de l'Ordre de 30 de juny de 2000, de la conselleria de Cultura i Educació, per la qual es convocaven diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana (DOGV núm. 3.804, de 31.07.2000) disposa que «El director general d'Ensenyaments Universitaris i Investigació, resoldrà aquesta convocatòria, per delegació del conseller, durant el primer trimestre de 2001.»
  
Posteriorment es va promulgar el Decret 7/2000, de 22 de maig (DOGV núm. 3.755, de 23 de maig), del president de la Generalitat, pel qual s'assigna a la Presidència i a les Conselleries determinades competències, i disposa en el seu article 1, apartat primer que «S'assignen a la Presidència de la Generalitat Valenciana les matèries de turisme, cooperació internacional, relacions institucionals i externes, secretariat de Govern i relacions amb les Corts, I+D+I, telecomunicacions, modernització i racionalització», mentre que la nova Conselleria de Cultura i Educació ja no té competències en matèria d'investigació (apartat quart del citat article).
  
En concordança amb l'anterior el Decret 109/2000, de 18 de juliol, del Govern Valencià, pel qual s'aprova el nou Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern estableix en el seu article 21 que depén de la Vicepresidència segona l'Oficina de Ciència i Tecnologia del Govern Valencià.
  
Per la seua part la disposició transitòria tercera del Decret 111/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria de Cultura i Educació, disposa que la Direcció General d'Ensenyaments Universitaris de la Conselleria de Cultura i Educació, continuarà duent a terme la tramitació de tots els assumptes i expedients corresponents al Servei de Política Científica, sense perjudici de la competència per a resoldre corresponent als òrgans de la Presidència.
  
D'acord amb el que estableix la base 4 i la base 15 de l'annex III de l'Ordre de 30 de juny de 2000, de la conselleria de Cultura i Educació, per la qual es convocaven diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana (DOGV núm. 3.804, de 31.07.2000).
  
En la seua virtut, vistos els escrits presentats, en què es comuniquen diferents renúncies a les beques per a la formació de personal de suport tècnic a la investigació, concedides per Resolució de 29 de gener de 2001, del subsecretari de l'Oficina de Ciència i Tecnologia del Govern Valencià, resolc:
  
Primer
  
Acceptar les renuncies a les beques per a la formació de personal de suport tècnic a la investigació de:
  
Segon
  
Procedir a l'adjudicació d'aquestes beques als següents candidats:
  
Tercer
  
El període de gaudiment d'aquestes beques comprendrà des de l'1 de maig de 2001 fins el 31 de desembre de 2001.
  
Quart
  
La beca comprén una dotació mensual de 100.000 pessetes (601,01 euros) que es lliuraran a les persones interessades per mensualitats anticipades, i una assegurança d'accidents corporals i d'assistència mèdica.
  
Cinqué
  
Les persones beneficiàries d'aquestes beques estan obligats al compliment de les especificacions dels annexos I i III de l'ordre de convocatòria.
  
D'acord amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar potestativament recurs de reposició o plantejar directament recurs contenciós administratiu, en el terminis i davant els òrgans que s'indiquen a continuació:
  
El recurs de reposició s'haurà d'interposar davant el mateix òrgan que ha dictat la resolució, en el termini d'un mes comptador des de l'endemà de la seua publicació en el Diari Oficial de la Generalitat Valenciana.
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació en el Diari Oficial de la Generalitat Valenciana